open-index/open-wikipedia-markdown huggingface dataset:
Pro Evolution Soccer 2013

Το ***Pro Evolution Soccer 2013***  είναι βιντεοπαιχνίδι ποδοσφαίρου και είναι ένα από τα παιχνίδια της σειράς Pro Evolution Soccer. Αναπτύχθηκε και δημοσιεύθηκε από την Konami στις 18 Απριλίου 2012 και επίσης για πρώτη φορά στα χρονικά της σειράς περιλαμβάνονται και οι 20 ομάδες του Βραζιλιάνικου Πρωταθλήματος.

## Κυκλοφορία
Η έκδοση demo είχε κυκλοφόρησει στις 25 Ιουλίου 2012 ενώ στη λιανική έκδοση κυκλοφόρησε στις 20 Σεπτεμβρίου 2012 στην Αυστραλία, 21 Σεπτεμβρίου στην Ευρώπη και 25 Σεπτεμβρίου στην Νότια Αμερική. Στο εξώφυλλο του παιχνιδιού εμφανίζεται ο Κριστιάνο Ρονάλντο φορώντας τη φανέλα της Ρεάλ Μαδρίτης ενώ στην Ιαπωνική έκδοση υπάρχει ο παίκτης Σίντζι Κάγκαβα φορόντας την φανέλα της εθνικής Ιαπωνίας στο στάδιο του Ολντ Τράφορντ της Μάντσεστερ Γιουνάιντεντ. 

Το νέο πακέτο δεδομένων 4.00 κυκλοφόρησε στις 7 Μαρτίου 2013 και περιλαμβάνει όλες τις μεταγραφές του Ιανουαρίου.
## Πρωταθλήματα
Τα πρωταθλήματα που περιέχει ολοκληρωμένα είναι:
* **Γαλλία**: Ligue 1
* **Ολλανδία**: Eredivisie
* **Ισπανία**: Liga BBVA
* **Ιαπωνία**: J. League Division 1 και J. League Division 2 (εμφανίζεται μόνο στην ιαπωνική έκδοση του παιχνιδιού)

Τα πρωταθλήματα που περιέχει εν μέρει είναι:
* **Βραζιλία**: Campeonato Brasileiro (Βραζιλιάνικο πρωτάθλημα ποδοσφαίρου)
* **Αγγλία** / **Ουαλία**: Premier League (Αγγλικό πρωτάθλημα ποδοσφαίρου)
* **Ιταλία**: Serie A (Ιταλικό πρωτάθλημα ποδοσφαίρου)
* **Πορτογαλία**: Liga ZON Sagres (Πορτογαλικό πρωτάθλημα ποδοσφαίρου)
* **PES League** και WE League

## Άλλες ομάδες
(Μερικές από αυτές δεν είναι διαθέσιμες στην έκδοση PS2 και PSP)

* ΡΣΚ Άντερλεχτ
* Κλαμπ Μπριζ
* Ντιναμό Ζάγκρεμπ
* Σπάρτα Πράγας
* Κοπεγχάγη
* ΦΚ Νόρντζελαντ
* Μπάγερν Μονάχου
* ΦΚ Σάλκε 04
* ΑΕΚ
* Ολυμπιακός
* Παναθηναϊκός
* ΠΑΟΚ
* Βίσλα Κρακοβίας
* Κλουτζ
* ΤΣΣΚΑ Μόσχας
* Σπαρτάκ Μόσχας
* Ζενίτ Αγίας Πετρούπολης
* Σέλτικ Γλασκώβης
* Μάδεργουελ Π.Σ.
* Μπεσίκτας
* Φενερμπαχτσέ Σπορ Κουλουμπού
* Γαλατασαράι
* ΦΚ Σαχτάρ Ντονέτσκ
* ΦΚ Ντιναμό Κιέβου

## Εξωτερικοί σύνδεσμοι
* Όλα τα νέα για το Pro Evolution Soccer  www.wehellas.gr
* Επίσημη ιστοσελίδα
* PES 2013 Trailer
* PES patches by communities around the world
* PES 2013 Unofficial Update
* PES 2012 Ανεπίσημες ειδήσεις & Αναβαθμίσεις Blog
* https://web.archive.org/web/20120820003742/http://pesaus.com/2012/07/19/pes2013-official-demo-date-new-video/

## Παραπομπές


Κατηγορία:Βιντεοπαιχνίδια του 2012
Κατηγορία:Pro Evolution Soccer
Κατηγορία:Βιντεοπαιχνίδια αθλητισμού
Κατηγορία:Βιντεοπαιχνίδια του Nintendo 3DS
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation Portable
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Android
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια τοποθετημένα στη Γερμανία
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια τοποθετημένα στην Ισπανία
Κατηγορία:Βιντεοπαιχνίδια τοποθετημένα στην Ιταλία
Κατηγορία:Βιντεοπαιχνίδια τοποθετημένα στην Πορτογαλία
Μαρίνος Ουζουνίδης (αποσαφήνιση)

Με το όνομα **Μαρίνος Ουζουνίδης** μπορεί να αναφερόμαστε στα παρακάτω πρόσωπα:

*Μαρίνος Ουζουνίδης (ποδοσφαιριστής) (1968- ), Έλληνας ποδοφαιριστής και προπονητής.
*Μαρίνος Ουζουνίδης (πολιτικός), Έλληνας πολιτικός.

## Δείτε επίσης
* Ουζουνίδης (αποσαφήνιση)
Μαρίνος Ουζουνίδης (πολιτικός)

Ο **Μαρίνος Ουζουνίδης** είναι Έλληνας μηχανολόγος μηχανικός και πρώην βουλευτής Έβρου εκλεγμένος με τους Ανεξάρτητους Έλληνες.

## Βιογραφικά στοιχεία
Είναι διπλωματούχος μηχανολόγος μηχανικός. Στις βουλευτικές εκλογέςτου Μαΐου του 2012 εκλέχθηκε για πρώτη φορά βουλευτής στην εκλογική περιφέρεια της περιφερειακής ενότητας Έβρου με τους Ανεξάρτητους Έλληνες, θέση που παραχώρησε στον αρχηγό του κόμματος και συνυποψήφιο στην ίδια περιφέρεια Πάνο Καμμένο. Επανεκλέχθηκε στις βουλευτικές εκλογές του Ιουνίου του ιδίου χρόνου. Ο Καμμένος τον όρισε αργότερα σκιώδη υπουργό Μακεδονίας και Θράκης.

Ο Ουζουνίδης ήταν υποψήφιος στις βουλευτικές εκλογές του Ιανουαρίου του 2015, αλλά δεν εξελέγη. Τον Σεπτέμβριο του ίδιου έτους, ανακοίνωσε την αποχώρησή του από τους Ανεξάρτητους Έλληνες. Στη συνέχεια προσχώρησε στη Νέα Δημοκρατία, με την οποία ήταν υποψήφιος στις πρόωρες εκλογές του ίδιου μήνα, χωρίς να εκλεγεί. Το 2021 παραιτήθηκε από τη Νέα Δημοκρατία.

Το 2022 εντάχθηκε στην Πατριωτική Δύναμη Αλλαγής και ανακοινώθηκε ως υποψήφιος στον Έβρο στις βουλευτικές εκλογές του Μαΐου του 2023. Ωστόσο, το κόμμα απορρίφθηκε από τον Άρειο Πάγο και δεν συμμετείχε στις εκλογές. Στις εκλογές του Ιουνίου του 2023 ήταν επικεφαλής του ψηφοδελτίου του Πατριωτικού Συνασπισμού, εκλογικής συμμαχίας που συμμετείχε η ΠΑΤΡΙ.Δ.Α. Ο συνδυασμός έλαβε 0,50% και δεν εξέλεξε βουλευτές.

Είναι εξάδελφος του πρώην ποδοσφαιριστή και προπονητή Μαρίνου Ουζουνίδη.

## Παραπομπές


Κατηγορία:Βουλευτές Έβρου
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Έλληνες μηχανολόγοι μηχανικοί
Σιουδάδ Νεσαουαλκόγιοτλ

Η **Σιουδάδ Νεσαουαλκόγιοτλ**  (, ), περισσότερο γνωστή ως **Σιουδάδ Νέσα** (), είναι πόλη και δήμος στην Πολιτεία του Μεξικού, στη βορειοανατολική γωνία της Ομοσπονδιακής Περιφέρειας (Distrito Federal): είναι έτσι μέρος της μητροπολιτικής περιοχής της Πόλης του Μεξικού. Πήρε το όνομά της από τον Νεζαουαλκόγιοτλ ή Νεσαουαλκόγιοτλ (ισπ. Nezahualcóyotl), τον ποιητή και βασιλιά του κοντινού Τεξκόκο, και χτίστηκε στην αποστραγγισμένη κοίτη της λίμνης Τεξκόκο. Το όνομα Νεσαουαλκόγιοτλ προέρχεται από την Νάουατλ, και σημαίνει «νηστικό κογιότ».

Μέχρι τις αρχές του 20ού αιώνα στην περιοχή της Σιουδάδ Νέσα βρίσκονταν κατάλοιπα της λίμνης Τεξκόκο. Η επιτυχημένη αποξήρανση της λίμνης οδήγησε στη δημιουργία νέας γης, η οποία μοιράστηκε σε νέους ιδιοκτήτες. Η πόλη έλαβε καθεστώς δήμου το 1963. Σήμερα, σύμφωνα με την απογραφή του 2010 στη πόλη ζουν 1.104.585 άτομα.

thumb|left|Άγαλμα του Νεσαουαλκόγιοτλ στην κύρια πλατεία
Η πόλη φιλοξένησε το Παγκόσμιο Κύπελλο το 1986 και είναι η έδρα της ποδοσφαιρικής ομάδας Τόρος Νέσα (Toros Neza).

## Παραπομπές

## Εξωτερικοί σύνδεσμοι

* Επίσημος ιστοχώρος του Σιουδάδ Νεσαουαλκόγιοτλ 

Κατηγορία:Πόλεις του Μεξικού
Prometheus Global Media

Η **Prometheus Global Media**, πρώην e5 Global Media, είναι μια Αμερικάνικη ψυχαγωγική εκδοτική εταιρεία με έδρα τη Νέα Υόρκη. Η εταιρεία ιδρύθηκε από την πώληση της ψυχαγωγίας και διαίρεση των μέσων ενημέρωσης της Nielsen Business Media, τον Δεκέμβριο του 2009.

Διευθύνων σύμβουλος της εταιρίας είναι ο Richard D. Beckman, ο οποίος προηγουμένως ήταν στέλεχος της Condé Nast και Fairchild Publications, και πρώην εκδότης των περιοδικών *GQ* και *[[Vogue]]*. Η καριέρα του Beckman υπέστη πλήγμα το 1999 μετά από «κάποια ανάρμοστη συμπεριφορά» με αποτέλεσμα ζημιές για τον διευθυντή διαφήμισης του West Coast της *Vogue*, Carol Matthews, ενώ ο Beckman ήταν εκδότης του Matthews στο Condé Nast.

## Εκδόσεις
* *[[Adweek]]*
* *[[Back Stage]]*
* *[[Billboard]]*
* *[[Brandweek]]*
* *[[Film Journal International]]*
* *[[Mediaweek]]*
* *[[The Hollywood Reporter]]*

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Επιχειρήσεις των ΗΠΑ
Έντουαρντ Σάγκαρ

Ο **Έντουαρντ «Τεντ» Σάγκαρ** (7 Φεβρουαρίου 1910 - 16 Οκτωβρίου 1986) ήταν ποδοσφαιριστής της  Έβερτον και της Εθνικής Αγγλίας.

Ήταν γνωστός ως ένας ατρόμητος τερματοφύλακας με μεγάλη ικανότητα. Με την Έβερτον κέρδισε δύο πρωταθλήματα Αγγλίας (1931-32, 1938-39) και ένα κύπελλο (1933). Επίσης, αγωνίστηκε 4 φορές με την Εθνικής Αγγλίας και μία με την Εθνική Βορείου Ιρλανδίας.  

Πριν πάει στην Έβερτον αγωνιζόταν σε μια μικρή ομάδα την Τάουν Κόλερι του Γιορκσάιρ και στα 19 του μεταγράφηκε για το ποσό των 10 λιρών στην Έβερτον (1929). Έπειτα από εννιά μήνες παραμονής και προπόνησης με την ομάδα των νέων έπαιξε για πρώτη φορά στις 18 Ιανουαρίου 1930 στο εντός έδρας ματς με τη Ντέρμπι. Στη διάρκεια του Β’ Παγκοσμίου Πολέμου υπηρετούσε στο Πορτάουν της Ιρλανδίας  και οι Βορειοϊρλανδοί του ζήτησαν να υπερασπίσει την εστία τους σε ένα αγώνα με την Εθνική Ιρλανδίας, αφού οι περισσότεροι από τους παίκτες τους υπηρετούσαν.

Ολοκλήρωσε την ποδοσφαιρική του καριέρα το 1952 στις 15 Νοεμβρίου δίνοντας τον 463ο και τελευταίο του αγώνα στο πρωτάθλημα με την Έβερτον. Διατηρούσε το ρεκόρ συμμετοχών στην Έβερτον μέχρι το 1994 όταν καταρίφθηκε από τον επίσης τερματοφύλακα Νέβιλ Σάουθχολ. Επιπρόσθετα, είχε ακόμη 32 παρουσίες σε αγώνες κυπέλλου. Η καρίερα του διήρκεσε 22 χρόνια και 10 μήνες και είναι η μεγαλύτερη σε διάρκεια ενός ποδοσφαιριστή στην ίδια ομάδα στην Αγγλία. Πέθανε τον Οκτώβριο του 1986 σε ηλικία 76 ετών.

## Τίτλοι
*Πρωτάθλημα Αγγλίας: 1932, 1939
*Κύπελλο Αγγλίας: 1933
*Κομιούνιτι Σιλντ:1932

## Παραπομπές


## Πηγές

*Τεντ Σάγκαρ, πιστός στην Έβερτον 22 χρόνια και 10 μήνες!
*Τεντ Σάγκαρ, 22 χρόνια και 10 μήνες στην ίδια ομάδα!
*ΕΡΕΥΝΑ Τεντ Σάγκαρ, πιστός στην Έβερτον 22 χρόνια και 10 μήνες!
*Ted Sagar
*Ted Sagar
*Great Players

Κατηγορία:Άγγλοι ποδοσφαιριστές
Κατηγορία:Ποδοσφαιριστές Έβερτον
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Εθνικής Βορείου Ιρλανδίας
Συνέλευση των Τάξεων

Στις 5 Μαΐου του 1789 ο Γάλλος βασιλιάς Λουδοβίκος ΙΣΤ΄ της Γαλλίας συγκάλεσε συνέλευση των τάξεων. Στη Γαλλία του 18ου αιώνα η κοινωνία ήταν χωρισμένη σε τρεις τάξεις : 
* Τον κλήρο (ιερείς σε υψηλή ιεραρχική θέση) που αποτελούσαν το 0,5% του πληθυσμού της Γαλλίας
* Τους ευγενείς (ο βασιλιάς, η οικογένειά του και οι ευνοούμενοι) αποτελούσαν το 1,5% του πληθυσμού της Γαλλίας
* Την τρίτη τάξη (από μεγαλοαστούς βιομηχάνους έως φτωχούς αγρότες), η οποία αποτελούσε το 98% του πληθυσμού της Γαλλίας.
Η τρίτη τάξη πρότεινε οι ψηφοφορίες να γίνουν κατά κεφαλή και όχι κατά τάξη. Οι ευγενείς και ο κλήρος αρνήθηκαν. Η τρίτη τάξη συγκεντρώθηκε στην αίθουσα του σφαιριστηρίου, αυτοανακηρύχθηκε σε Εθνική Συνέλευση και ορκίστηκε να δημιουργήσει Σύνταγμα.

## Πηγές
*Βιβλίο Νεότερης και Σύγχρονης Ιστορίας Γ΄ Γυμνασίου

## Εξωτερικοί σύνδεσμοι
* 

Κατηγορία:Ιστορία της Γαλλίας
Κούνδουρος ίππος

Στη Βυζαντινή Αυτοκρατορία με την ονομασία **κούνδουροι ίπποι**, ή **κούντουροι ίπποι**, ή ακόμα και **βέρεδοι ίπποι**, λέγονταν ειδικά άλογα που επιλέγονταν για την ταχύτητά τους στην εξυπηρέτηση του δημόσιου ταχυδρομείου και ειδικότερα της ταχείας αλληλογραφίας, ή όπως καλούταν τότε «οξύς δρόμος».

Τα άλογα που επιλέγονταν για τέτοιες εξυπηρετήσεις τούς κόνταιναν την ουρά, εξ ου και η ονομασία τους. Αυτός που επιφορτιζόταν στην εκτροφή και άμεση ετοιμότητα κούντουρων ίππων καλούταν **Κουντουράριος**. Οι κουντουράριοι ήταν διασκορπισμένοι σ΄ όλη την επικράτεια σε σταθμούς ανταπόκρισης, καλούμενα κούνδουρα, όπως ήταν π.χ. οι Μιτάτοι.

Κατάλοιπα αυτών των ονομασιών είναι και τα διασωθέντα μέχρι σήμερα τοπωνύμια Κούντουρα, Παλαιοκούντουρα, κούντουρος όρμος, κούντουρο ακρωτήρι κ.λπ. καθώς και τα επίθετα Κούνδουρος, Κούντουρος, Κουντουριώτης κ.λπ. περισσότερο με την έννοια της περιορισμένης κόμης. Υπό την τελευταία έννοια ως κουντουριώτες θα μπορούσαν να χαρακτηριστούν όλοι οι θαλασσομάχοι που έφεραν εξ ανάγκης μικρή κόμη για να μη εμπλέκεται αυτή στα ξάρτια των ιστιοφόρων πλοίων.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 14ος, σελ. 926

Κουνδουρος ιππο
Κουνδουρος ιππος
Λιτλ Ροκ

Το **Λιτλ Ροκ** (), είναι η πρωτεύουσα και η μεγαλύτερη πόλη στην Αμερικανική πολιτεία του Άρκανσο. Η πόλη σύμφωνα με εκτιμήσεις για το 2021 έχει 197.002 κατοίκους (δηλαδή είναι η 118η μεγαλύτερη πόλη στις ΗΠΑ). Η μητροπολιτική περιοχή του Λιτλ Ροκ έχει 746.990 κατοίκους. Το Λιτλ Ροκ, είναι επίσης έδρα της κομητείας Πουλάσκι. 

Η πόλη βρίσκεται στις νότιες όχθες του ποταμού Άρκανσο, στο κεντρικό Άρκανσο. Η πόλη πήρε το όνομά της από ένα μικρό γεωλογικό σχηματισμό, το *la Petite Roche* (δηλαδή ο μικρός βράχος).

## Ιστορία
Η περιοχή εξερευνήθηκε το 1712 από τον Γάλλο Ζαν-Μπατίστ Μπενάρ ντε Λα Αρπ (Jean-Baptiste Bénard de La Harpe), ο οποίος έδωσε το όνομα στην περιοχή. Μέχρι το τέλος του 18ου αιώνα ένας μικρός αριθμός οικογενειών είχε εγκατασταθεί στην περιοχή. Το 1803 ολόκληρο το Άρκανσο, πέρασε στην κατοχή των ΗΠΑ. Η περιοχή επιλέχθηκε το 1821 για να γίνει πρωτεύουσα του Άρκανσο και η πόλη ιδρύθηκε το 1831. Το 1866, με την ένταξη του Άρκανσο στις ΗΠΑ, το Λιτλ Ροκ έγινε πρωτεύουσα της πολιτείας. Σήμερα το Λιτλ Ροκ θεωρείται πολυπολιτισμική πόλη.

## Οικονομία
Η πόλη είναι το οικονομικό και εμπορικό κέντρο της πολιτείας. Οι μεγαλύτεροι εργοδότες είναι η τοπική, πολιτειακή και ομοσπονδιακή κυβέρνηση. Σημαντικοί οικονομικοί τομείς είναι η υγεία, οι τράπεζες και άλλες βιομηχανίες υπηρεσιών.

## Παραπομπές


## Εξωτερικοί σύνδεσμοι
* 
* 
* 

Κατηγορία:Πόλεις του Άρκανσο
Κατηγορία:Έδρες κομητειών του Άρκανσο
Λίνκολν (Νεμπράσκα)

Το **Λίνκολν** () είναι η πρωτεύουσα της αμερικανικής πολιτείας Νεμπράσκα και έδρα της κομητείας Λάνκαστερ. Σύμφωνα με την απογραφή του 2010, το Λίνκολν είχε 258.379 κατοίκους και ήταν η 72η μεγαλύτερη πόλη στις ΗΠΑ και δεύτερη μεγαλύτερη στην πολιτεία μετά την Ομάχα. Βρίσκεται στη νοτιοανατολική Νεμπράσκα. Είναι μια από τις λίγες μεγάλες πόλεις της Νεμπράσκα που δεν βρίσκονται στις όχθες των ποταμών Πλατ και Μιζούρι. Στην πόλη εδρεύει το Πανεπιστήμιο της Νεμπράσκα.

## Ιστορία
Το Λίνκολν ιδρύθηκε το 1856 ως **Λάνκαστερ** και το 1859 έγινε έδρα της κομητείας Λάνκαστερ. Πρωτεύουσα της περιοχής Νεμπράσκα ήταν από το 1854 η Ομάχα, όμως το μεγαλύτερο πληθυσμό τον είχε η περιοχή νότια του ποταμού Πλατ. Επειδή μεγάλο μέρος αυτής της περιοχής γινόταν σκέψη να προσαρτηθεί στο Κάνσας, αποφασίστηκε η πρωτεύουσα να μετακινηθεί όσο πιο νότια και δυτικά γινόταν. Το Λάνκαστερ επιλέχθηκε γιατί βρισκόταν κοντά σε πεδία άλατος και βάλτους. Εξαιτίας των συμφερόντων της Ομάχα, το Λάνκαστερ αποφασίστηκε να μετονομαστεί σε Λίνκολν, το όνομα του προσφάτως δολοφονημένου προέδρου Αβραάμ Λίνκολν, γιατί θεώρησαν ότι δεν θα γινόταν δεκτό που τους κατοίκους της περιοχής που υποστήριζαν τις Συνομόσπονδες Πολιτείες της Αμερικής στον Εμφύλιο. Παρόλα αυτά η νομοθεσία ίσχυσε και η πρωτεύουσα μετακινήθηκε.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Νεμπράσκα
Κατηγορία:Έδρες κομητειών της Νεμπράσκα
Κατηγορία:Αβραάμ Λίνκολν
Ομηρική φιλοξενία

Οι λέξεις ξένος και φιλοξενία στην αρχαιότητα χρησιμοποιούνταν για να δηλώσουν στενές ανθρώπινες σχέσεις γεμάτες από δικαιώματα αλλά και υποχρεώσεις. Ειδικότερα η λέξη ξένος, σημαίνει αυτός που προέρχεται από άλλη χώρα, στην αρχαία Ελλάδα ξένος ονομάζονταν ο Έλληνας από άλλη πόλη, ο επισκέπτης αλλά και ο φίλος. Οι ξένοι προστατεύονταν στην αρχαιότητα από τον Ξένιο Δία, την Αθηνά αλλά και από τους Διόσκουρους (Κάστορα και Πολυδεύκη). Η κακή αντιμετώπιση του ξένου θεωρούνταν ύβρις. Η φιλοξενία ακολουθούσε μια ιεροτελεστία που παρεχόταν σε κάθε ξένο.

## Στάδια της φιλοξενίας
Σύμφωνα με το τυπικό της φιλοξενίας στην ομηρική κοινωνία, ο ξενιστής (εκείνος δηλαδή που φιλοξενεί έναν ξένο) υποχρεούται:
# να τον υποδεχτεί εγκάρδια (με προσφώνηση και χειραψία) και να τον προσκαλέσει σε φιλοξενία• αν ο ξένος έχει δόρυ, άλογα, άρμα, να φροντίσει να τακτοποιηθούν,
# να του προσφέρει λουτρό (αφού τον λούσουν -συνήθως κάποιες δούλες-, τον αλείφουν με λάδι και τον ντύνουν με καθαρά ρούχα),
# να τον φιλέψει (παραχωρώντας του κάθισμα σε θέση τιμητική, φέρνοντάς του νερό να πλυθεί, τραπέζι για να φάει, προσφέροντάς του εκλεκτή μερίδα φαγητού και πιοτό), (σε εξαιρετικές περιπτώσεις ο ξενιστής οργανώνει προς τιμήν του ξένου επίσημη υποδοχή με γιορτή ή ακόμη και αγώνες),
# να τον ρωτήσει ποιος είναι, από πού έρχεται και τι θέλει, μόνο αφού πρώτα τον φιλέψει,
# αφού ακούσει το αίτημά του, να το ικανοποιήσει όσο μπορεί,
# να προσφέρει στον ξένο διαμονή για όσες μέρες θέλει αυτός,
# να τον αποχαιρετήσει με δώρα που επισφραγίζουν τη φιλία τους.
# και να δεχτεί την διαμονή όποτε χρειαστεί στο σπίτι του φιλοξενούμενου.

Κατηγορία:Όμηρος
Ομηρικός αναγνωρισμός

Με τον όρο αναγνωρίζω εννοούμε την οπτική διαπίστωση της ταυτότητας ενός προσώπου ή αντικειμένου έτσι ώστε αυτό παύει να μας είναι άγνωστο. Στα ομηρικά έπη, η αναγνώριση συνδυάζεται με την παραμόρφωση. Γίνεται ένα πέρασμα από την κάλυψη στην αποκάλυψη. Αυτός που αναγνωρίζει απαιτεί αποδεικτικά στοιχεία από τον αναγνωριζόμενο ή τον δοκιμάζει εκμαιεύοντας έτσι τα στοιχεία. Ο αναγνωρισμός ακολουθεί συγκεκριμένα στάδια:

Τα στάδια του αναγνωρισμού στην Οδύσσεια του Ομήρου είναι τα ακόλουθα:
# απόκρυψη ταυτότητας με μεταμόρφωση, παραμόρφωση ή πλαστή ιστορία,
# απομόνωση των προσώπων που μετέχουν στον αναγνωρισμό,
# αποκάλυψη της ταυτότητας με άρση της μεταμόρφωση ή παραμόρφωσης ή με μια β΄ μεταμόρφωση ή με ομολογία της πραγματικής ταυτότητας,
# έκφραση δυσπιστίας και απαίτηση για αποδεικτικά στοιχεία,
# παρουσίαση αποδεικτικών στοιχείων,
# αναγνωρισμός και έκφραση ανάλογων συναισθημάτων.
Ο αναγνωρισμός ακολουθεί διάφορες τυποποιημένες ακολουθίες πράξεων (συγκεκριμένα στάδια, στην ίδια διάταξη), όπως και η φιλοξενία. Αυτό συμβαίνει γιατί τα ομηρικά έπη είναι προϊόντα μακραίωνης προφορικής παράδοσης, γι' αυτό και η σύνθεση και η διάδοση τους στηρίζεται στους θεματικούς τύπους (=ενέργειες ή δραστηριότητες που επαναλαμβάνονται μέσα στα ομηρικά έπη) που αποτελούσαν μια τεχνική των αοιδών για την απομνημόνευση των επών.

Κατηγορία:Όμηρος
Εθνική Συρίας (ποδόσφαιρο ανδρών)

Η **εθνική ομάδα ποδοσφαίρου της Συρίας** αντιπροσωπεύει την Συρία στο ποδόσφαιρο και ελέγχεται από την Συριακή Αραβική Ομοσπονδία Ποδοσφαίρου (FASF), το κυβερνών σώμα για το ποδόσφαιρο στη Συρία. Η έδρα της Εθνικής Συρίας είναι το στάδιο Αμπασιγίν (stade des Abbassides), το οποίο βρίσκεται στη Δαμασκό και το στάδιο του Χαλεπίου (stade international d'Alep). Η εθνική Συρίας δεν έχει πάρει μέρος σε τελική φάση Παγκοσμίου Κυπέλλου ποτέ στην ιστορία της. Ο πρώτος σκόρερ στην ιστορία της Συρίας είναι ο Ράτζα Ρέιφ που μαζί με τον τωρινό αρχηγό Φεράς Αλ Κατίμπ θεωρούνται ως οι 2 κορυφαίοι παίχτες που έχει βγάλει ποτέ η Συρία. 

## Ιστορία
Η εθνική ομάδα ποδοσφαίρου της Συρίας συμμετείχε το 1950 και το 1958 στα προκριματικά του Παγκοσμίου Κυπέλλου. Ήταν μία από τις πρώτες ομάδες της Μέσης Ανατολής που συμμετείχαν σε προκριματικά Παγκοσμίου Κυπέλλου. Μεταξύ του 1958 και του 1961, η ομάδα συνενώθηκε μαζί με αυτήν της Αιγύπτου και μετονομάστηκε σε Εθνική Ομάδα της Ηνωμένης Αραβικής Δημοκρατίας. Στα προκριματικά του Παγκόσμιου Κύπελλου Ποδοσφαίρου 2014  η Συρία αποκλείστηκε πολύ νωρίς και πολύ άδοξα. Εκείνη την εποχή οι Σύριοι θεωρούσαν ότι διέθεταν ομάδα που μπορεί να πάει πολύ ψηλά καθώς οι κυριότεροι παίχτες ήταν στην ακμή της καριέρας τους. Όμως μόλις στον πρώτο γύρο και ενώ είχαν αποκλείσει πολύ άνετα στον αγωνιστικό χώρο το Τατζικιστάν αποκλείστηκαν στα χαρτιά καθώς ο παίχτης Τζορτζ Μούραντ δεν είχε δικαίωμα συμμετοχής. Στα προκριματικά του Παγκόσμιου Κύπελλου Ποδοσφαίρου 2018 η Συρία έφτασε μια ανάσα από τη πρόκριση στη Ρωσία αλλά αποκλείστηκε στα μπαράζ από την Αυστραλία έχοντας και δοκάρι στο τελευταίο δευτερόλεπτο της αναμέτρησης. Σε λίγο καιρό θα αρχίσει τη προσπάθεια της για πρόκριση στο Παγκόσμιο Κύπελλο Ποδοσφαίρου 2022 που θα γίνει στην Ήπειρο της και συγκεκριμένα στο Κατάρ.

## Παραπομπές



## Εξωτερικοί σύνδεσμοι
* Syria national team on FIFA.com 
* Official website of Syrian Arab Federation of Football 
* Syria national team on Goalzz.com
* Syria national team on Super.ae
* Syria national team on Kooora.com

Κατηγορία:Εθνική Συρίας (ποδόσφαιρο)
Συρια
C4H9Br

* Ο γενικός χημικός τύπος **C<sub>4</sub>H<sub>9</sub>Br** μπορεί να αναφέρεται στα ακόλουθα τέσσεερα (4) ισομερή θέσης (+ 1 οπτικό = 5 συνολικά):

# 1-βρωμοβουτάνιο ή **1-βουτυλοβρωμίδιο**, με σύντομο συντακτικό τύπο CH3CH2CH2CH2Br.
# 2-βρωμοβουτάνιο ή **2-βουτυλοβρωμίδιο** ή **δευτεροταγές βουτυλοβρωμίδιο**, με σύντομο συντακτικό τύπο CH3CH2CHBrCH3 (σε δύο (2) οπτικά ισομερή).
# 1-βρωμομεθυλοπροπάνιο ή **ισοβουτυλοβρωμιδιο**, με σύντομο συντακτικό τύπο (CH3)2CHCH2Br.
# 2-βρωμομεθυλοπροπάνιο ή **τριτοταγές βουτυλοβρωμίδιο**, με σύντομο συντακτικό τύπο (CH3)3Br.
C5H11Cl

* Ο γενικός χημικός τύπος **C<sub>5</sub>H<sub>11</sub>Cl** μπορεί να αναφέρεται στα ακόλουθα οκτώ (8) ισομερή θέσης (+ 3 οπτικά = 11 συνολικά):

# 1-χλωροπεντάνιο ή **1-πεντυλοχλωρίδιο** ή **αμυλοχλωρίδιο**, με σύντομο συντακτικό τύπο CH3CH2CH2CH2CH2Cl.
# 2-χλωροπεντάνιο ή **2-πεντυλοχλωρίδιο**, με σύντομο συντακτικό τύπο CH3CH2CH2CHClCH3 (σε δύο (2) οπτικά ισομερή).
# 3-χλωροπεντάνιο ή **3-πεντυλοχλωρίδιο**, με σύντομο συντακτικό τύπο CH3CH2CHClCH2CH3.
# 2-μεθυλο-1-χλωροβουτάνιο, με σύντομο συντακτικό τύπο CH3CH2CH(CH3)CH2Cl (σε δύο (2) οπτικά ισομερή).
# 3-μεθυλο-1-χλωροβουτάνιο, με σύντομο συντακτικό τύπο (CH3)2CHCH2CH2Cl.
# 2-μεθυλο-2-χλωροβουτάνιο ή **τριτοταγές αμυλοχλωρίδιο**, με σύντομο συντακτικό τύπο CH3CH2CCl(CH3)2.
# 3-μεθυλο-2-χλωροβουτάνιο, με σύντομο συντακτικό τύπο (CH3)2CHCHClCH3 (σε δύο (2) οπτικά ισομερή).
# Διμεθυλοχλωροπροπάνιο ή **νεοπεντυλοχλωρίδιο**,  με σύντομο συντακτικό τύπο (CH3)3CCH2Cl.
Άνιος

Σύμφωνα με την ελληνική μυθολογία ο **Άνιος** ήταν σπουδαίος μάντης της Δήλου και γενάρχης ιερατικού γένους.

Ήταν γιος του Απόλλωνα και της Ροιούς (ή της Κρεούσης), κόρης του Σταφύλου και της Χρυσοθέμιδας. Σύμφωνα πάντα με τους αλληγορικούς ελληνικούς μύθους, όταν η Ροιώ κατέστη έγκυος από τον Απόλλωνα, ο πατέρας της Στάφυλος νομίζοντας ότι είχε διακορευτεί από κάποιον τυχαίο, εξοργίστηκε και για να ξεπλύνει την ντροπή του την έκλεισε μέσα σε λάρνακα, την οποία στη συνέχεια έριξε στη θάλασσα. Τελικά η λάρνακα εκβράσθηκε από τα κύματα στην ακτή της Δήλου, όπου η Ροιώ γέννησε τον γιο της *Άνιον*, τον οποίο και ανέθεσε στον βωμό του Απόλλωνα ευχόμενη: *«Εί έστιν εξ εκείνου σώζει αυτόν»*.
Έτσι ο Απόλλωνας θέτοντας υπό την προστασία του το βρέφος, αφού το ανέθρεψε επιμελώς, του δίδαξε τη μαντική καθιστώντας τον μέγα ιερέα και υπέροχο μάντη του ιερού της Δήλου.

Αργότερα, ο Άνιος νυμφεύτηκε τη Δωρίππη, με την οποία και απέκτησε πολλά παιδιά καθιστάμενος γενάρχης προφητικού γένους των Κυκλάδων. Μεταξύ των παιδιών του αναφέρονται οι τρεις Νύμφες της Δήλου: η Σπερμώ, η Οινώ και η Ελαΐς, καλούμενες και οινοτρόποι ή οινοτρόφοι, ο Άνδρος, που κατέστη επώνυμος ήρωας της Άνδρου, ο Μύκονος, που κατέστη ομοίως επώνυμος ήρωας της Μυκόνου κ.ά..

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 14ος, σελ. 801.
* *Μεγάλη Ελληνική Εγκυκλοπαίδεια*, τόμ. Δ΄, σελ. 779.

Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Δήλος
Ροδοδάφνη

Η ονομασία **Ροδοδάφνη** μπορεί να αναφέρεται:

*Στη Ροδοδάφνη Αχαΐας, χωριό της Αχαΐας.
*Στη Ροδοδάφνη Εύβοιας, χωριό της Εύβοιας.

και 

*στο φυτό Πικροδάφνη

Κατηγορία:Αποσαφηνίσεις ελληνικών τοπωνυμίων
Χριστιανοδημοκρατικό και Φλαμανδικό Κόμμα

Το **Χριστιανοδημοκρατικό και Φλαμανδικό Κόμμα** (ολλαν. *Christen-Democratisch en Vlaams*) είναι βελγικό χριστιανοδημοκρατικό κόμμα της Φλάνδρας. Ιστορικά, το κόμμα έχει δεσμούς και με συνδικάτα (Συνομοσπονδία Χριστιανικών Συνδικάτων) και με σωματεία όπως η Ένωση Αυτοαπασχολούμενων Επιχειρηματιών και o Αγροτικός Σύνδεσμος. Μέχρι το 2001, το κόμμα ονομαζόταν Χριστιανικό Λαϊκό Κόμμα.

Το κόμμα είναι το μεγαλύτερο του Φλαμανδικού Κοινοβουλίου και ηγείται της Φλαμανδικής Κυβέρνησης με υπουργό-πρόεδρο τον Κρις Πέετερς. Επίσης, είναι το μεγαλύτερο φλαμανδικό κόμμα στην κυβέρνηση του Έλιο Ντι Ρούπο.

Είναι περισσότερο γνωστό στην Ευρώπη εξατίας του Χέρμαν βαν Ρομπέι, νυν πρόεδρος του Ευρωπαϊκού Συμβουλίου, καθώς και του Βίλφριντ Μάρτενς, πρόεδρο του Ευρωπαϊκού Λαϊκού Κόμματος.

## Έδρες σε κοινοβούλια

Κατηγορία:Βελγικά πολιτικά κόμματα
Κατηγορία:Χριστιανοδημοκρατικά κόμματα
Τζον Γουάτσον

Το όνομα **Τζον Γουάτσον** μπορεί να αναφέρεται:
* Στον Αμερικανό ψυχολόγο Τζον Γουάτσον (1878 - 1958)
* Στον Τζον Χ. Γουάτσον, χαρακτήρα των μυθιστορημάτων της σειράς Σέρλοκ Χολμς  του Σερ Άρθουρ Κόναν Ντόυλ.
Τάγμα ανίππων ιππέων

Γενικά στη στρατιωτική τακτική και ειδικότερα του ιππικού καθώς και στους ελάτες του πυροβολικού, ως **άνιππος** χαρακτηρίζεται ο ανήκων μεν σ΄ αυτά τα όπλα άνδρας, στερούμενος όμως ίππου (αλόγου) για διάφορους λόγους, είτε γιατί φονεύθηκε, είτε γιατί δεν του είχε χορηγηθεί εξ αρχής, είτε γιατί η ειδικότητά του να μη δικαιολογεί ίππο κ.λπ..

Παλαιότερα συγκροτούνταν μαχητικές ομάδες ανίππων ανδρών όπου στις περισσότερες των περιπτώσεων αποκτούσαν ίππους από εχθρική λεία, είτε μετά από μάχη, είτε με ζωοκλοπές από εχθρικό έδαφος, είτε με μεμονωμένες παγίδες, ιδίως έφιππων ταχυδρόμων. 

Όταν ξεκίνησε ο Ελληνοτουρκικός Πόλεμος (1897) συστάθηκε επίσημα για πρώτη φορά ελληνικό "**Τάγμα ανίππων ιππέων**", όπως αποκλήθηκε, το οποίο τον Μάιο του 1897 στάλθηκε στη Φθιώτιδα. Το αξιοπερίεργο ήταν ότι ενώ όλη η ελληνική γραμμή μετώπου υποχωρούσε, ακολουθώντας μόνο τακτική άμυνας, οι άνδρες του τάγματος αυτού κινούμενοι από εγωισμό και εφευρετικότητα βρέθηκαν στο τέλος να είναι όλοι έφιπποι, έχοντας αποκτήσει άλογα κατά παράδοξους τρόπους.

Στους νεότερους χρόνους η άνιππη αυτή δράση του ιππικού είτε σε μάχη είτε οπουδήποτε αλλού έλαβε την ονομασία "πεζή δράση" ιππικού, τα δε τμήματα του ιππικού για "πεζή δράση" ονομάστηκαν "πεζή ιππικό", ή "πεζό ιππικό", ή ακόμα πεζοπόρο ιππικό.

## Πηγές
* "Μεγάλη Ελληνική Εγκυκλοπαίδεια" τομ.Δ΄, σελ.779.

Κατηγορία:Ιππικό
Κατηγορία:Πυροβολικό
Κατηγορία:Ελληνοτουρκικός πόλεμος (1897)
Πανελλήνιο πρωτάθλημα στίβου γυναικών 1939

Οι **[[Πανελλήνιο πρωτάθλημα στίβου γυναικών|Πανελλήνιοι Γυναικείοι Αγώνες]] 1939** διεξήχθησαν στο Παναθηναϊκό Στάδιο το Σαββατοκύριακο 3 και 4 Ιουνίου 1939, παράλληλα με τον εαρινό μαραθώνιο δρόμο κυπέλλου ανδρών και το πρωτότυπο σύνθετο αγώνισμα τριάθλου ταχυτήτων ανδρών. Νικητής αναδείχθηκε ο **[[Πανελλήνιος Γ.Σ.]]** για δεύτερη συνεχή χρονιά.

## Χρονικό των αγώνων

Στους αγώνες μετείχαν "υπερπεντήκοντα αθλήτριαι" από οκτώ σωματεία: πέντε του κέντρου και τρία επαρχιακά. Μάλιστα τη δεύτερη θέση στη βαθμολογία, μετά τον Πανελλήνιο, κατέλαβε ο Γ.Σ. Λάρισας. Μετείχαν και σχολεία αλλά δεν βαθμολογήθηκαν ως σύλλογοι. Στα αξιοσημείωτα η αποχή του Παλαιού Φαλήρου που υπήρξε εκ των πρωτοπόρων στο γυναικείο αθλητισμό και είχε αναδειχθεί πολλές φορές πρωταθλητής. Επίσης, δεν μετείχε ο Γ.Σ. Βόλου που είχε εντυπωσιάσει την προηγούμενη χρονιά.

Στις 9 Ιουλίου διεξήχθη το γυναικείο πρωτάθλημα τριαγμού (τριάθλου: 100μ-μήκος-ακόντιο), που ήταν εκτός ομαδικής βαθμολογίας, παράλληλα με τον "μηνιαίο διαγωνισμό αθλητριών".

## Τα αποτελέσματα
***Δρόμος 60μ**: 
# Ι. Βάρβογλη (ΑΕΚ): 8.0
# Mαρία Μπίσμπα (Πανελλήνιος): 8.2
# A. Γκατένιο (Ηρακλής Θ.): 8.3
***Δρόμος 100μ**: 
# Mαρία Μπίσμπα (Πανελλήνιος): 13.6
# Ι. Βάρβογλη (ΑΕΚ): 13.6
# Παναγιωτάτου (Πανελλήνιος): 14.1
***80μ με εμπόδια**: 
#Σαριβαξεβάνη (Πανελλήνιος): 15.8
#Ράλλη (ΓΣ Λάρισας): 16.0
# Λαυρεντάκη (Αστήρ Θεσσαλονίκης): 16.6
***4Χ50μ**: 
#Πανελλήνιος Γ.Σ. (Μπίσμπα-Παναγιωτάτου-Σαριβαξεβάνη-...  ): 28.0 
#Γ.Σ. Λάρισας (Ράλλη-Τελειωνοπουλου-...): 30.3 
#Παναθηναϊκός Α.Ο.: 30.6 
***4Χ100μ**: 
#Πανελλήνιος Γ.Σ. (Μπίσμπα-Παναγιωτάτου-Σαριβαξεβάνη-...  ): 56.4 
#Γ.Σ. Λάρισας (Ράλλη-Τελειωνοπουλου-...): 61.0 
#Παναθηναϊκός Α.Ο.: 67.3 
***Άλμα εις μήκος**: 
# Mαρία Μπίσμπα (Πανελλήνιος): 4,85μ
# Ι. Βάρβογλη (ΑΕΚ): 4,69μ
# Τελειωνοπούλου (ΓΣ Λάρισας): 4,62μ
***Άλμα εις ύψος**: 
# Λινάρδου (Πανελλήνιος): 1,35μ
# Σαμπράκου (Νέοι Βύρωνος): 1,35μ
# Παπαθανασίου (Παναθηναϊκός Α.Ο.): 1,30μ
***Σφαιροβολία**: 
#Γεωργία Στεργίου (Πανιώνιος): 8,16μ
# Πανταζοπούλου (Παναθηναικός): 8,15μ 
# Τερζοπούλου (Νέοι Βύρωνος): 7,45μ
***Δισκοβολία**: 
#Γεωργία Στεργίου (Πανιώνιος): 26,37μ
# Πανταζοπούλου (Παναθηναικός): 24,00μ 
# Λαυρεντάκη (Αστήρ Θεσσαλονίκης): 21,17μ
***Ακοντισμός**: 
# A. Καζαντζή (Αστήρ Θεσσαλονίκης): 33,32μ (ν.π.ρ.)
#Γεωργία Στεργίου (Πανιώνιος): 27,15μ
# Δικαίου (Πανελλήνιος Γ.Σ.): 26,97μ

## Κατάταξη

Είναι γνωστοί μόνο οι βαθμοί που αφορούν στα μετάλλια. 

## Πηγές
*εφ. "Ακρόπολις", φ. 4 ως 6/6/1939, ψηφ. σελ. 386 και 400. 



Γυναικων
Κατηγορία:Στίβος το 1939
Κατηγορία:Διοργανώσεις στίβου στην Αθήνα
Ρούσσος Βρανάς

Ο **Ρούσσος Βρανάς** (1950 - 2012) ήταν Έλληνας δημοσιογράφος.

## Βιογραφία
Γεννήθηκε στα Χανιά το 1950. Στην Ε΄ Γυμνασίου κέρδισε υποτροφία για το Μέριλαντ, όπου ολοκλήρωσε το σχολείο και σπούδασε στη Νομική Σχολή της Θεσσαλονίκης. Ήταν μέλος του ΠΑΚ. Τον Αύγουστο του 1969, επηρεασμένος από μια ομιλία του Γεωργίου - Αλέξανδρου Μαγκάκη, έριξε βόμβα μολότωφ σε εγκαταστάσεις κλιμακίου του ΝΑΤΟ, στη Θεσσαλονίκη και καταδικάστηκε σε 18,5 χρόνια κάθειρξης. Κατά τη διάρκεια της παραμονής του στις φυλακές, γνωρίστηκε με τον Γιάννη Καψή, μετέπειτα διευθυντή της εφημερίδας Τα Νέα, ο οποίος τού έκανε μαθήματα δημοσιογραφίας. Tο 1972, ο Βρανάς αποφυλακίστηκε επειδή είχε πάθει φυματίωση. Διέφυγε στο εξωτερικό (Ιταλία, Γερμανία, Σουηδία) και επέστρεψε μετά την πτώση του δικτατορικού καθεστώτος. Την ημέρα της εξέγερσης του Πολυτεχνείου, η αστυνομία εισέβαλε στο σπίτι του για να τον συλλάβει.

Ξεκίνησε τη δημοσιογραφική του καριέρα στην εφημερίδα Το Ποντίκι, ως μεταφραστής και επιμελητής κειμένων. Από το 1995 εργαζόταν στην εφημερίδα Τα Νέα, στην οποία είχε προσωπική στήλη από το 1999 και μετά. Πέθανε στις 16 Νοεμβρίου του 2012 από καρκίνο. Για το θάνατό του εξέδωσαν ανακοινώσεις η κυβέρνηση, μέσω του εκπροσώπου της, Σίμου Κεδίκογλου, ο ΣΥΡΙΖΑ και το ΠΑΣΟΚ.

## Εργογραφία
* 

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες δημοσιογράφοι του 20ού αιώνα
Κατηγορία:Αντιδικτατορικός αγώνας
Κατηγορία:Μέλη του Πανελλήνιου Απελευθερωτικού Κινήματος
Σοσιαλιστικό Κόμμα (Βέλγιο)

Το **Σοσιαλιστικό Κόμμα** (γαλλ. *Parti Socialiste*) είναι ένα βελγικό σοσιαλδημοκρατικό κόμμα. Είναι το δεύτερο μεγαλύτερο κόμμα της Βελγικής Βουλής των Αντιπροσώπων, μετά από τη Νέα Φλαμανδική Συμμαχία, και το μεγαλύτερο γαλλόφωνο κόμμα. Αρχηγός του κόμματος από το 1999, καθώς και πρωθυπουργός του Βελγίου από τις 6 Δεκεμβρίου 2011, είναι ο Έλιο Ντι Ρούπο.  Επίσης, ορισμένες προσωπικότητες του κόμματος είναι αυτή τη στιγμή υπουργοί-πρόεδροι της Βαλλωνίας και της Γαλλόφωνης Κοινότητας του Βελγίου (Ρούντι Ντεμότ), της Περιφέρειας Βρυξελλών (Σαρλ Πικέ) και της Γερμανόφωνης Κοινότητας του Βελγίου (Καρλ-Χάιντς Λάμπερτς). Στη γερμανόφωνη κοινότητα, το κόμμα είναι γνωστό ως *Sozialistische Partei* (SP). 

Το κόμμα συμμετέχει συχνά σε κυβερνήσεις, ενώ κυριαρχεί στις περισσότερες τοπικές αρχές εξαιτίας κυρίως της διαιρεμένης φύσης των βελγικών πολιτικών θεσμών, κυρίως στις γαλλόφωνες περιοχές. Από το 1999, το κόμμα κυβερνούσε ταυτοχρόνως πέντε εκτελεστικά σώματα: την Κυβέρνηση της Γαλλόφωνης Κοινότητας, το Βαλλωνικό Κοινοβούλιο, την Κυβέρνηση της Περιφέρειας Βρυξελλών, την Επιτροπή της Γαλλικής Κοινότητας και το Κοινοβούλιο της Γερμανόφωνης Κοινότητας. 

Το κόμμα του, ή τα μέλη του, έχουν συνδεθεί αρκετές φορές με εγκληματικές δραστηριότητες και πολιτικά σκάνδαλα, κυρίως σχετικά με δωροδοκία και οικονομικές απάτες. Μία από αυτές οδήγησε τον υπουργό-πρόεδρο της Βαλλωνίας Ζαν-Κλοντ φαν Κάουενμπεργκεν σε παραίτηση. 
## Έδρες σε κοινοβούλια

Κατηγορία:Βελγικά πολιτικά κόμματα
Κατηγορία:Σοσιαλδημοκρατικά κόμματα
Λίνκολν (αποσαφήνιση)

Το όνομα Λίνκολν μπορεί να αναφέρεται συνήθως:

## Πρόσωπα
* Στον Αβραάμ Λίνκολν 16-ο πρόεδρο των ΗΠΑ.
* Στην τραγουδίστρια της τζαζ Άμπεϊ Λίνκολν. 
* Στην πόλη Λίνκολν, πρωτεύουσα της πολιτείας της Νεμπράσκα στις ΗΠΑ.
* Στην πόλη Λίνκολν στο Ηνωμένο Βασίλειο.
* Στην αμερικανική αυτοκινητοβιομηχανία Lincoln Motor Company.
* Στην αμερικανική βιογραφική ταινία Λίνκολν (ταινία).
* Στο επώνυμο Λίνκολν

Κατηγορία:Επώνυμα
Χρήστος Σπανός

Ο **Χρήστος Σπανός** (Αθήνα, 1 Οκτωβρίου 1974) είναι Έλληνας ηθοποιός. Έγινε ιδιαίτερα γνωστός από τον ρόλο του «Ερμή» στην κωμική σειρά του ΑΝΤ1, «Άκρως οικογενειακόν», δίπλα στους Γιάννη Μπέζο και Ναταλία Τσαλίκη.

Αποφοίτησε από την Ανωτέρα Σχολή Δραματικής Τέχνης του Εθνικού Θεάτρου (1997). Έχει παρακολουθήσει σεμινάρια υποκριτικής στο θεατρικό εργαστήρι του Βασίλη Διαμαντόπουλου (1993-1994) αλλά και σεμινάρια με τον Μίνω Βολανάκη (καλοκαίρι 1994). Επιπλέον έχει παρακολουθήσει μαθήματα θεωρίας-αρμονίας και τραγουδιού στο Εθνικό Ωδείο.

Έχει συνεργαστεί με πολύ μεγάλα ονόματα της τηλεόρασης και του θεάτρου, μεταξύ άλλων: Σταμάτης Φασουλής, Γιάννης Μπέζος, Κώστας Τσιάνος, Βασίλης Νικολαΐδης, Νένα Μεντή, Σοφία Φιλιππίδου, Παύλος Χαϊκάλης, Ναταλία Τσαλίκη, Αντιγόνη Βαλάκου, Γρηγόρης Βαλτινός, Νόρα Βαλσάμη, Μάρθα Βούρτση, Ρένια Λουιζίδου, Γιώργος Μοσχίδης, Νέλλη Αγγελίδου, Βέρα Ζαβιτσιάνου, Μαρία Καβογιάννη και Θοδωρής Αθερίδης.

## Προσωπική ζωή
Είναι παντρεμένος με την Κύπρια καθηγήτρια μουσικής διδασκαλίας Μελίνα Παιονίδου και έχουν αποκτήσει μια κόρη, την τραγουδίστρια Μαρίνα Σπανού (γενν. 10 Δεκεμβρίου 2002).

## Παραπομπές

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Παγκόσμιο πρωτάθλημα Φόρμουλα 1 (2007)

250px|μικρογραφία|δεξιά|Σκηνή από το Γκραν Πρι της Βραζιλίας το 2007, όπου ο Κίμι Ράικονεν κατακτά το πρώτο του πρωτάθλημα

Το **Παγκόσμιο Πρωτάθλημα της Φόρμουλα 1 του 2007**, ήταν το 58ο που διοργανώνει η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός της Αυστραλίας, στη Μελβούρνη, στις 18 Μαρτίου 2007 και το πρωτάθλημα ολοκληρώθηκε στις 21 Οκτωβρίου 2007 στη Βραζιλία. Συνολικά διεξήχθησαν 17 αγώνες και έλαβαν μέρος 11 ομάδες. Παγκόσμιος πρωταθλητής αναδείχθηκε ο Φινλανδός Κίμι Ράικονεν, για πρώτη φορά στην καριέρα του, με διαφορά ενός μόλις βαθμού από τους Φερνάντο Αλόνσο και Λιούις Χάμιλτον. Το πρωτάθλημα κατασκευαστών κατάκτησε η ομάδα της Ferrari, μετά την ακύρωση της McLaren από το πρωτάθλημα κατασκευαστών, λόγω της εμπλοκής της σε σκάνδαλο βιομηχανικής κατασκοπείας.

## Ομάδες και Οδηγοί

### Αλλαγές οδηγών στη διάρκεια του πρωταθλήματος
(1): Στο Γκραν Πρι των ΗΠΑ, ο Σεμπάστιαν Φέτελ αντικατέστησε τον Ρόμπερτ Κούμπιτσα, ο οποίος είχε τραυματιστεί στο Γκραν Πρι του Καναδά.

(2): Στο Γκραν Πρι της Βραζιλίας, ο Καζούκι Νακατζίμα αντικατέστησε τον Αλεξάντερ Βούρτς, ο οποίος αποφάσισε να τερματίσει την καριέρα του στη Φόρμουλα 1.

(3): Μετά το Γκραν Πρι της Ευρώπης, η Toro Rosso αντικατέστησε τον Σκοτ Σπιντ με τον Σεμπάστιαν Φέτελ.

(4): Στο Γκραν Πρι της Γερμανίας, ο Μάρκους Βίνκελχοκ αντικατέστησε τον Κρίστιαν Άλμπερς, ο οποίος απολύθηκε από τη Spyker.

(5): Μετά το Γκραν Πρι της Γερμανίας, η Spyker προσέλαβε τον Σάκον Γιαμαμότο για να οδηγήσει το δεύτερο μονοθέσιο της ομάδας.

## Βαθμολογίες
### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

### Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Παραπομπές



## Εξωτερικοί σύνδεσμοι

Φορμουλα 1
2007
Αντρέου Φοντάς

Ο **Αντρεου Φοντάς** (ισπ:Andreu Fontàs i Prat) ή **Αντρέου Φοντάς ι Πρατ** είναι Ισπανός ποδοσφαιριστής που αγωνίζεται για λογαριασμό της Μπαρτσελόνα στην Πριμέρα Ντιβιζιόν. Για την σεζόν 2012-13 αγωνίζεται στην Ρεάλ Μαγιόρκα υπό την μορφή δανεικού.

## Καριέρα

Γεννήθηκε στην Μπανιόλες και ξεκίνησε να παίζει ποδόσφαιρο, στην τοπική ομάδα της πόλης. Πριν καλά καλά συμπληρώσει 16 χρόνια ζωής, η Χιρόνα τον απέκτησε, όμως έναν χρόνο αργότερα ο νεαρός αριστεροπόδαρος άσος, μετακόμισε στη Λα Μασία.

Τον καλοκαίρι του 2007, σε ηλικία 17 ετών, ο **Αντρέου Φοντάς** εντάχθηκε στα τμήματα υποδομής του συλλόγου, ο οποίος τον απέκτησε έναντι 5.000 ευρώ. Στις 31 Αυγούστου του 2009, ο Καταλανός στόπερ πραγματοποίησε το ντεμπούτο του με την πρώτη ομάδα, αντικαθιστώντας στο '84 της αναμέτρησης με την Σπόρτινγκ Χιχόν (3-0), τον Ζεράρ Πικέ. Βρέθηκε και επίσημα στην πρώτη ομάδα τον Μάρτιο του 2011, καθώς διαγνώστηκε όγκος στο ήπαρ στον Ερίκ Αμπιντάλ και τον Δεκέμβριο, πέτυχε το παρθενικό του τέρμα υπό τις οδηγίες του Πεπ Γκουαρδιόλα, βρίσκοντας δίχτυα κόντρα στην Ρουμπίν Καζάν.

Περίπου έναν χρόνο αργότερα και συγκεκριμένα στις 12 Ιανουαρίου του 2012, ο **Φοντάς** υπέστη ρήξη έσω πλαγίου χιαστού συνδέσμου στο δεξί του γόνατο, με αποτέλεσμα να χάσει όλη την χρονιά. Το 2012, το καλοκαίρι επέστρεψε, ακολούθησε την προετοιμασία, αρνήθηκε προτάσεις, όμως εν τέλει παραχωρήθηκε δανεικός στην Ρεάλ Μαγιόρκα (15/10), μέχρι το τέλος της χρονιάς.

### Εθνική ομάδα

Ο Φοντάς έπαιξε το 2008 στην Ισπανία κάτω των 19,  την επόμενη χρονιάστην Ισπανία κάτω των 20 ενώ από το 2010 αγωνίζεται στην εθνική νέων αλλά και στην Εθνική Καταλονίας.

## Τίτλοι

**Οι τίτλοι του με την Μπαρτσελόνα**

* Πρωταθλήματα: 2009/10, 2010/11
* Κύπελλο: 2011/12
* Σούπερ Καπ Ισπανίας: 2009, 2010, 2011
* Τσάμπιονς Λίγκ: 2008/2009, 2010/11
* Ευρωπαϊκό Σούπερ Καπ: 2011
* Παγκόσμιο κύπελλο συλλόγων: 2011

## Εξωτερικοί σύνδεσμοι

* http://www.fcbarcelona.com/football/first-team/staff/players/fontas/biography
* http://www.bdfutbol.com/en/j/j12396.html
* http://www.fifa.com/worldfootball/statisticsandrecords/players/player=312644/ 
* http://www.fifa.com/worldfootball/statisticsandrecords/players/player=312644/ 

Κατηγορία:Καταλανοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Μπαρτσελόνα
Φ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας Κ20
Ιστακσίουατλ

[thumb|250px|Το Ιστακσίουατλ από την πόλη [Αμεκαμέκα, Πολιτεία του Μεξικού]]
Το **Ιστακσίουατλ** (ισπανικά: *Iztaccíhuatl*  [istakˈsiwatɬ]) είναι ένα βουνό 5.230 μέτρων, είναι η τρίτη ψηλότερη κορυφή του Μεξικού μετά το Πίκο ντε Ορισάμπα 5,636 μ και Ποποκατέπετλ 5,426 μ. Το όνομα προέρχεται από τη γλώσσα Νάουατλ Iztac (Ίζτακ) = Λευκό  και Cíhuatl (Σίουατλ) = Γυναίκα,  Ιζτακσίουατλ (Iztaccíhuatl) = λευκή γυναίκα, το όνομα απεικονίζει τις τέσσερις μεμονωμένες κορυφές καλύπτονται με χιόνι, που απεικονίζουν το κεφάλι, το στήθος, τα γόνατα και τα πόδια της κοιμισμένης γυναίκας όταν βλέπουν από την ανατολή ή τη δύση.

Γεωλογικά, το Ιστακσίουατλ είναι ανεργο ηφαίστειο. Οι κώνοι του είναι ευθυγραμμισμένοι βόρεια-βορειοδυτικά προς νότια-νοτιοανατολικά. Ο όγκος του ηφαιστείου ανέρχεται σε 450 κυβικά χιλιόμετρα στο νότο. Το ηφαίστειο ήταν ενεργό κατά το Πλειστόκαινο, ενώ η δραστηριότητά του συνεχίστηκε μέχρι το Ολόκαινο. Οι εκρήξεις γίνονταν στην κορυφή του και η λάβα είχε δακιτική-ανδεσιτική σύσταση.

## Ο μύθος του  Ποποκατέπετλ και της Ιζτακσίουατλ
Η Ιζτακσίουατλ ήταν μια πριγκήπισσα που ερωτεύτηκε έναν πολεμιστή του πατέρα της, τον Ποποκατέπετλ. Ο βασιλιάς έστειλε τον Ποποκατέπετλ σε ένα πόλεμο στην Οαχάκα και του υποσχέθηκε πως αν γυρνούσε θα πατρευόταν την Ιζτακσίουατλ. Όταν ακούστηκαν φήμες ότι ο Ποποκατέπετλ είχε πεθάνει στο πόλεμο, η Ιζτακσίουατλ τις θεώρησε αληθινές και πέθανε από τη λύπη της. Όταν ο Ποποκατέπετλ γύρισε από το πόλεμο βρήκε την αγαπημένη του νεκρή, την μετέφερε σε μια τοποθεσία και την έθαψε και παρέμεινε δίπλα στο τάφο της. Οι θεοί τους κάλυψαν με χιόνι και τους μετέτρεψαν σε βουνά. Ο Ποποκατέπετλ έγινε ενεργό ηφαίστειο, πετώντας φωτιά εξαιτίας της οργής του.

## Δείτε επίσης
* Ποποκατέπετλ
* Μικτεκασίουατλ

## Εξωτερικοί σύνδεσμοι

* Iztaccíhuatl - Volcano World

Κατηγορία:Βουνά του Μεξικού
Κατηγορία:Ηφαίστεια του Μεξικού
Κατηγορία:Μυθολογία Αζτέκων
Υδρόγειος του Μπέχαϊμ

thumb|right|350px|Η υδρόγειος του Μπέχαϊμ
Η **υδρόγειος του Μάρτιν Μπέχαϊμ** είναι η αρχαιότερη υδρογειος που σώζεται σήμερα. Κατασκευάστηκε από τον Μπέχαϊμ το 1492 και φυλάσσεται σήμερα στο Εθνικό Γερμανικό Μουσείο στη Νυρεμβέργη.

## Ιστορική αναδρομή
Το 1477 ο Ντόμους Νικόλαους Γκερμάνους κατασκεύασε για τον Πάπα Σίξτο Δ΄ μια υδρόγειο σφαίρα, για την οποία σήμερα δεν είναι γνωστή καμμία άλλη πληροφορία. Η υδρόγειος του Μπέχαϊμ ήταν σημαντική πρόοδος της χαρτογραφίας, αφού έδινε μια γεωμετρικά ορθότερη και πιο ολοκληρωμένη γεωγραφική εικόνα των χωρών της Γης. Ήταν δε πλήρως ενημερωμένη χάρη στις ανακαλύψεις που είχαν γίνει στην Αφρική, Ασία και Ευρώπη. Η ανακάλυψη της Αμερικής ακόμα δεν είχε γίνει γνωστή, και έτσι ανάμεσα στην Ασία και στην Ευρώπη υπήρχε ωκεανός.

## Πηγές
* Ernst Georg Ravenstein, *Martin Behaim. His Life and his Globe*. London 1908. Volldigitalisat des Exemplars der UB Freiburg
* *Focus Behaim Globus: Germanisches Nationalmuseum, Nürnberg, 2. Dezember 1992 bis 28. Februar 1993.* [Hrsg. von Gerhard Bott; Red.: Wolfgang Pülhorn; Konzeption und Katalogbearb.: Johannes K.W. Willers ... et al.]. Nürnberg: Verlag des Germanischen Nationalmuseums, 1992. (*Ausstellungskataloge des Germanischen Nationalmuseums*). ISBN 3-926982-29-2
* Dorffner, Lionel: *Der digitale Behaim-Globus – Visualisierung und Vermessung des historisch wertvollen Originals.* In: *Cartographica Helvetica* Heft 14 (1996) S. 20–24 Volltext 

## Εξωτερικοί σύνδεσμοι
* Der digitale Behaim-Globus 
* Französische Seite über Behaim mit Bildern 
* Martin Behaim Biographie und ausführliche Behandlung des Erdapfels 

Κατηγορία:Χάρτες
Ποσειδωνία Σύρου

Η **Ποσειδωνία**, γνωστή και ως **Ντελαγκράτσια**, είναι οικισμός της Σύρου. Bρίσκεται στο φαρδύ κόλπο του Φοίνικα και απέχει 10 χιλιόμετρα από την πρωτεύουσα Ερμούπολη. Αποτέλεσε για πολλά χρόνια το θέρετρο των πλουσίων Συριανών.

## Ονομασία
Το πρώτο όνομα προέρχεται από την αρχαία Ποσειδωνία που εικάζεται ότι βρισκόταν εκεί και ήταν αφιερωμένη στο θεό Ποσειδώνα, ενώ το δεύτερο όνομα προέρχεται από τη μικρή καθολική εκκλησία Μαντόνα Ντε λα Γκράτσια (Παναγία της Χάριτος) που βρίσκεται δίπλα στο μικρό κοιμητήριο του οικισμού.

## Γενικές πληροφορίες
Στον οικισμό είναι αξιοπρόσεκτες οι νεοκλασσικής αρχιτεκτονικής εξοχικές επαύλεις, με πύργους και μεγάλους κήπους με πεύκα και φοίνικες, που κατασκευάστηκαν στα τέλη του 19ου αιώνα. Η πιο γνωστή είναι η έπαυλη Τσιροπινά (πρώην δήμαρχος Ερμουπόλεως), η οποία έχει χαρακτηριστεί ως ιστορικό και διατηρητέο μνημείο. Σήμερα, το κτήριο χρησιμοποιείται για διαφόρων ειδών εκδηλώσεις.

Στην Ποσειδωνία επίσης βρίσκεται ο ορθόδοξος ναός του Αγίου Ιωάννη και η λέσχη με το γήπεδο του τένις. Στο λόφο δεσπόζει ο καθολικός ναός του Αγίου Πέτρου από το 1860. Στην περιοχή λειτουργεί και δημοτικό σχολείο.

Κοντά στον οικισμό υπάρχουν οι παραλίες Φετουρή, Βούλγαρη, Αγκαθωπές και Κόμητο, που προσελκύουν πολλούς παραθεριστές τους καλοκαιρινούς μήνες. Στις Αγκαθωπές βρίσκεται μεγάλος πληθυσμός θαλάσσιων κρίνων.

## Διοίκηση και πληθυσμός
Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 760 κάτοικοι. Η πορεία του πληθυσμού:

## Εξωτερικοί σύνδεσμοι
*Δήμος Σύρου - Ερμούπολης 
*Syros.gr

Κατηγορία:Χωριά της περιφερειακής ενότητας Σύρου
Α.Ν.Ο. Γλυφάδας (καλαθοσφαίριση γυναικών)

:*Για τα υπόλοιπα αθλητικά τμήματα του συλλόγου, δείτε: [[Α.Ν.Ο. Γλυφάδας]]*

Το **τμήμα γυναικείας καλαθοσφαίρισης του Α.Ν.Ο. Γλυφάδας** ήταν ελληνικός αθλητικός σύλλογος που δραστηριοποιούταν στην περιοχή της Γλυφάδας στην Αθήνα, όπου και βρισκόταν η έδρα του, το Κλειστό Γυμναστήριο Γλυφάδας. Αγωνιζόταν με χρώματα το μπλε και το λευκό.

## Εγχώριες διοργανώσεις

Κατά την πρώτη περίοδο της νέας χιλιετίας, 2000-01, η ομάδα της κατέκτησε το Πρωτάθλημα της Α2 Εθνικής Κατηγορίας, επιστρέφοντας στην κορυφαία διοργάνωση της ελληνικής γυναικείας καλαθοσφαίρισης. Στο θεσμό του Κυπέλλου Ελλάδος εισήλθε στη «Φάση των 8» όπου και γνώρισε την ήττα από τη Μ.Ε.Ν.Τ. με σκορ 68-57.

Την επόμενη περίοδο, 2001-02, στα πλαίσια της Α1 Εθνικής, ο σύλλογος τερμάτισε στη δεύτερη θέση του βαθμολογικού πίνακα, κατακτώντας παράλληλα στη Θεσσαλονίκη και το Κύπελλο Ελλάδος για πρώτη φορά στην ιστορία του (**Ημιτελικός:** Α.Ν.Ο. Γλυφάδας - Παναθηναϊκός 66-60, **Τελικός:** Α.Ν.Ο. Γλυφάδας - Μέγας Αλέξανδρος 72-68).

Η επόμενη περίοδος, 2002-03, υπήρξε επανάληψη της προηγούμενης με μια δεύτερη θέση  κι ένα ακόμη Κύπελλο Ελλάδος στην Αθήνα αυτή τη φορά (**Ημιτελικός:** Α.Ν.Ο. Γλυφάδας - Δ.Α.Σ. Άνω Λιοσίων 77-52, **Τελικός:** Α.Ν.Ο. Γλυφάδας - Μέγας Αλέξανδρος 66-58).

Μετά τη λήξη της περιόδου ανακοινώθηκε η συνένωση της ομάδας με τις Εσπερίδες Καλλιθέας, το όνομα των οποίων διατηρήθηκε.

## Ευρωπαϊκές διοργανώσεις
Η ομάδα της Γλυφάδας έλαβε μέρος δύο φορές σε ευρωπαϊκές διοργανώσεις της FIBA και συγκεκριμένα στο EuroCup των ετών 2003 και 2004.

Πρόεδρος του συλλόγου τις περιόδους αυτές υπήρξε ο Αναστάσιος Τζαβέλλας και προπονητής ο Τάκης Πανούλιας.

## Παραπομπές


## Εξωτερικοί σύνδεσμοι

* *[http://www.fibaeurope.com/cid_KNce8jInH7Qj1EsyH5rjn2.pageID_kj,CnfjDGfgg0U71o-cxt2.compID_Rn2Om4j3HOcXtTFwJWFsh3.season_2003.roundID_3554.teamID_92193.html «A.N.C. Glyfada»]*, ιστορικό στον επίσημο ιστότοπο της FIBA Europe. 



Καλαθοσφαιριση Γυναικων
Κατηγορία:Γ.Σ. Εσπερίδες Καλλιθέας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος
Μάκης Ρευματάς

Ο **Μάκης (Ευθύμιος) Ρευματάς** (Αθήνα 1935 - 17 Νοεμβρίου 2012) ήταν Έλληνας ηθοποιός.

Είχε πολύ χαρακτηριστική φωνή και είχε συμμετάσχει σε αρκετές ταινίες αλλά και σε μεταγλωττίσεις. Σύζυγός του είναι η ηθοποιός Έλλη (Ελευθερία) Κωνσταντίνου (Αθήνα, 1937). Πέθανε από λέμφωμα σε ηλικία 77 ετών.

## Φιλμογραφία
### Κινηματογράφος

### Βιντεοταινίες

### Τηλεόραση

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Επίθεση Teardrop

Όταν ένα πακέτο IP αποστέλλεται στο διαδίκτυο χωρίζεται σε μικρότερα τμήματα. Κάθε τμήμα περιλαμβάνει ένα πεδίο όπου εκεί περιγράφεται η θέση του στο αρχικό μεγαλύτερο πακέτο IP έτσι ώστε να μπορεί να συναρμολογηθεί όταν έχει αποσταλεί με τα άλλα τμήματα του πακέτου. Ο επιτιθέμενος χρησιμοποιεί ένα πρόγραμμα με όνομα Teardrop το οποίο χωρίζει πακέτα IP σε τμήματα με λανθασμένες πληροφορίες στα πεδία των πακέτων. Όταν ο υπολογιστής στόχος προσπαθήσει να συναρμολογήσει αυτά τα τμήματα, θα κολλήσει ή θα προχωρήσει σε επανεκκίνηση.

Κατηγορία:Ασφάλεια υπολογιστών
Κατηγορία:Επιθέσεις άρνησης υπηρεσιών
Αλαμούνδαρος Γ΄ των Λαχμιδών

Ο **Αλαμούνδαρος Γ΄**, ο Σακήνης όπως λεγόταν (αραβικά: αλ-Μουντίρ ιμπν αλ-Νου'μαν, πέθανε το 554), ήταν αυθέντης των Λαχμιδών Αράβων και ηγεμόνας των υπό σασσανιδική κυριαρχία Σαρακηνών. Με τις συνεχείς επιδρομές του, για μισό αιώνα αποτέλεσε σοβαρή απειλή στα ανατολικά όρια της Βυζαντινής Αυτοκρατορίας.

Ο Αλαμούνδαρος εξαπέλυσε επιδρομές κατά των ανατολικών επαρχιών του Βυζαντίου ήδη από το 503, στα πλαίσια του βυζαντινοπερσικού πολέμου. Επί αυτοκρατόρων Ιουστίνου Α' και Ιουστινιανού στράφηκε κατά των Βυζαντινών και των συμμάχων τους Σαρακηνών και κατόρθωσε να οδηγήσει τον στρατό του μέχρι την Αντιόχεια. Σύμφωνα με τον ιστορικό Προκόπιο (Προκ. Περσ. Ι 17) ήταν ο βασικός υπαίτιος για την καταστροφή του στρατού του Βελισάριου, που είχε εκστρατεύσει το 531 κατά των Περσών, καθώς και ο υποκινητής του νέου συνοριακού πολέμου που ακολούθησε την ανακωχή του 545 (Προκ. Περσ. II 28). Για την αντιμετώπιση του Αλαμούνδαρου, οι Βυζαντινοί συσπείρωσαν τις σύμμαχες αραβικές φυλές υπό την ηγεμονία των Γασσανιδών και του φυλάρχου τους Αρέθα Ε' (αλ-Χαρίθ ιμπν Τζαμπαλά). Η πολιτική αυτή απέδωσε γρήγορα καρπούς, και τον Ιούνιο του 554 μ.Χ. ο Αλαμούνδαρος σκοτώθηκε σε μάχη ενάντια στους Γασσανίδες.

## Παραπομπές


Κατηγορία:Άραβες
Κατηγορία:6ος αιώνας
Κατηγορία:Βυζαντινοπερσικοί πόλεμοι
Κατηγορία:Προϊσλαμική Αραβία
Alesso

Ο **Alesso** (γεννημένος στις 7 Ιουλίου 1991, στη Στοκχόλμη ως **Αλεσάντρο Λίντμπλαντ**) είναι Σουηδός DJ και παραγωγός *[[electronic dance music]]*. Εξειδικευμένος στο μουσικό είδος της progressive house, ο Alesso τράβηξε την προσοχή και έγινε γνωστός παγκοσμίως το 2011 με τη σημαντική συμπαράσταση της τότε δισκογραφικής του εταιρείας και πραγματοποιώντας remixes από άλλους γνωστούς DJs, όπως οι Avicii, Swedish House Mafia, Tiësto, Sander van Doorn, Kaskade και άλλοι. Το *remix* που έκανε για το κομμάτι "Pressure" ήταν από τα πιο παιγμένα κομμάτια *[[Electronic Dance Music|EDM]]* για το 2011. Πραγματοποίησε το ντεμπούτο του στην κατάταξη Top 100 DJ του DJ Mag το 2011, λαμβάνοντας την 70ή θέση. Όντας μία από τις μουσικές αποκαλύψεις του 2011, το MTV τον βράβευσε ως τον πλέον ανερχόμενο καλλιτέχνη EDM για το 2012. Στις 24 Μαρτίου 2012, ο Alesso πραγματοποίησε το πρώτο του BBC Radio 1 Essential Mix. Ο Alesso βρέθηκε στην 20ή θέση της κατάταξης Top 100 DJs, η οποία διοργανώνεται κάθε χρόνο από το περιοδικό *[[DJ Magazine]]*, για το 2012. Στις τελευταίες μουσικές επιτυχίες του Alesso περιλαμβάνονται το 'Years' σε συνεργασία με τον Matthew Koma και το 'Calling (Lose My Mind) με τον Sebastian Ingrosso των Swedish House Mafia.

## Δισκογραφία

### Ακυκλοφόρητο υλικό

### Remixes

### Μουσικά Βίντεο

### Παραγωγές

## Παραπομπές


## Εξωτερικοί σύνδεσμοι

*Discogs.com
*Beatport.com
*YouTube.com

Κατηγορία:Σουηδοί μουσικοί
Κατηγορία:Σουηδοί DJs
Κατηγορία:Electro house μουσικοί